# Eminem

### Από τη Βικιπαίδεια, την ελεύθερη εγκυκλοπαίδεια

Eminem
Πληροφορίες
Πραγματικό όνομα | Marshall Bruce Mathers III
Παρωνύμιο | Slim Shady
Γέννηση | 17 Οκτωβρίου, 1972
Τόπος καταγωγής | Ντητρόιτ, Michigan, ΗΠΑ
Μουσικό είδος | Hip Hop Rap
Ιδιότητες | τραγουδιστής, συνθέτης, παραγωγός, ηθοποιός
Μουσικά όργανα | Φωνητικά
Παρουσία | 1995 -
Δισκογραφική εταιρεία | Shady Records/Aftermath Entertainment/Interscope Records
Άλλες συμμετοχές | Dr. Dre Bobby Creekwater
Ιστοσελίδα | Eminem.com

Ο Eminem (πραγμ. όνομα Marshall Bruce Mathers III) γεννήθηκε στις 17 Οκτώβρη 1972 στο St. Joseph, στο Missouri, και μεγάλωσε στο Ντητρόιτ. Έχει βραβευτεί από την ακαδημία Grammy για την πολυδιάστατη δράση του στην Αμερικανική show bizz (ως raper, παραγωγός μουσικής και περιστασιακός ηθοποιός).

Ανακαλύφθηκε από τον rapper και παραγωγό Dr. Dre και υπέγραψε με την εταιρία του (Aftermath Entertainment). Μέχρι σήμερα, έχει πουλήσει γύρω στα 70 εκατομμύρια δίσκους παγκοσμίως. Είναι επίσης, σύμφωνα με το βιβλίο Guinness, ο πιο γρήγορος σε πωλήσεις καλλιτέχνης rap, καθώς το "The Marshall Mathers LP" πούλησε 1.7 εκατομμύρια αντίγραφα στην πρώτη εβδομάδα κυκλοφορίας.

Ο Eminem θεωρείται αξιόλογος επειδή έχει την ικανότητά να αλλάζει τον τόνο και το ύφος της φωνής του πολλές φορές μέσα σε ένα τραγούδι χωρίς να χάνει το ρυθμό, ενώ έχει διακριθεί και για την δεξιοτεχνία του στην σύνθεση μουσικής και στίχων.

Παρόλα αυτά είναι επίσης γνωστός για τους αντικρουόμενους και προσβλητικούς στίχους που περιβάλλουν τα τραγούδια του. Κριτικοί, όπως το GLAAD, κατακρίνουν τους στίχους του και τον ίδιο ως ομοφοβικό και μισογύνη, ενώ άλλοι υποστηρίζουν ότι προάγει τη βία μέσω της μουσικής του.

## [Επεξεργασία] Βιογραφία

### [Επεξεργασία] Νεανική Ζωή

Ο Marshall έζησε δύσκολα παιδικά χρόνια καθώς η μητέρα του αντιμετώπιζε σοβαρά οικονομικά προβλήματα, κατ' εξοχήν λόγος για τις συνεχείς μετακινήσεις τους, κατά τις οποίες συχνά ζούσαν σε τροχόσπιτα και στηρίζονταν στην φροντίδα των συγγενών τους.

Ο Mathers ήταν πολύ συνδεδεμένος από τον θείο του, τον Ronald Mcdonald "Ronnie" Polkingharn, ο οποίος είχε γεννηθεί τρεις μήνες πριν από αυτόν, στις 27 Ιουλίου 1972. Ο Ronnie εισήγαγε τον Mathers στη hip-hop μουσική και οι δύο τους ήταν πολύ καλοί φίλοι, με την έννοια του "κολλητού". Στις 14 Δεκεμβρίου 1991, όταν 19χρονος τότε Ronnie διέπραξε αυτοκτονία, ο Mathers απογοητεύτηκε τόσο πολύ που σταμάτησε την μουσική του καριέρα για ένα χρόνο. Αναφορές στο θάνατο του Ronnie υπάρχουν σε πολλά τραγούδια, μερικά από τα οποία είναι το "Stan", το "Cleaning Out My Closet", το "Mockingbird," και το "My Dad's Gone Crazy". Ο Mathers έχει ένα τατουάζ ψηλά στο αριστερό του χέρι που γράφει "Ronnie R.I.P.".

Σε ηλικία 17 ετών και ενώ είναι ακόμη στο σχολείο, ο Mathers γνωρίζει την μελλοντική του γυναικά Ann "Kim" Scott, με την οποία έκανε μακροχρόνια σχέση. Όταν η Kim έμεινε έγκυος, ο Mathers προσπάθησε να κλείσει συμφωνία με μια δισκογραφική εταιρεία για να συντηρήσει την οικογένειά του. Κυκλοφόρησε τότε το άλμπουμ Infinite (1996), όταν όμως αυτό δεν απέφερε τα αποτελέσματα που προσδοκούσε και έλπιζε ο Mathers, η Kim έβαλε τέλος στη σχέση τους, μην επιτρέποντάς του μάλιστα να δει την κόρη του που ονομάστηκε Hailie Jade Scott (γεννήθηκε στις 25 Δεκεμβρίου 1995). Στον αντίποδα ο Mathers συνέχισε την προσπάθεια για να επιτύχει στην μουσική βιομηχανία και έτσι να ξανακερδίσει την Kim. Τελικά τα κατάφερε και τα δύο, αφού παντρεύτηκε την Kim στις 14 Ιουνίου 1999, στο Saint Joseph, στο Missouri.

Ο Mathers πολλές φορές κάνει αναφορές στην κόρη του μέσα από τα τραγούδια του, όπως το "'97 Bonnie & Clyde" (The Slim Shady LP, 1999), που έχει τη μορφή μονολόγου με την Hailie, καθώς επίσης και στα "Hailie's Song" (The Eminem Show, 2002), "Mockingbird" (‘‘Encore’’, 2004) και "When I'm Gone" (Curtain Call: The Hits, 2005), τα οποία όλα είναι διακηρύξεις για το πόσο αγαπάει την κόρη του. Επιπλέον ηχογραφεί την φωνή της στο τραγούδι "My Dad's Gone Crazy" (The Eminem Show, 2002).

### [Επεξεργασία] Τα πρώτα επαγγελματικά βήματα

Ενδιαφερόμενος για την ραπ μουσική από νεαρή ηλικία, ο Mathers άρχισε να τραγουδάει στα 13, κερδίζοντας αργότερα κάποια δημοτικότητα με ένα γκρουπ, το Soul Intent. Το 1996, κυκλοφόρησε ένα υπόγειο άλμπουμ, με το όνομα Infinite, από το οποίο πούλησε περίπου 500 αντίγραφα από το πίσω μέρος του αυτοκινήτου του. Το άλμπουμ δεν έλαβε καθόλου καλές κριτικές, με τους περισσότερους να λένε ότι το στυλ του Eminem ήταν παρόμοιο με αυτό του Νas και του AZ. Το 1997 κυκλοφόρησε το The Slim Shady EP demo, με τους στοίχους του τραγουδιού να είναι πολύ σκοτεινοί και ανατρεπτικοί. Έγινε τότε γνωστός στον υπόγειο hip-hop κόσμο λόγω του καρτουνίστικου ύφους και του γεγονότος ότι ήταν λευκός σε ένα κυρίως μαύρο περιβάλλον.

Ο Eminem είχε κάνει μια ξεχωριστή συνεργασία με τον φίλο του Royce όταν ξεκίναγε το τραγούδι. Το ντουέτο αναφέρεται ως Bad Meets Evil, με τον Eminem να έχει το ρόλο του διαβολικού και τον Royce του κακού, στο ομώνυμο τραγούδι που περιλαμβάνεται στο The Slim Shady LP. Οι Royce και Eminem θεωρήθηκαν και οι δύο ως ένα από τα καλύτερα υπόγεια ντουέτα του Ντιτρόιτ και ήταν και οι δύο αξιοσέβαστοι για τις καλλιτεχνικές ικανότητές τους.

Ενώ και οι δύο ήταν πολύ καλοί φίλοι και είχαν αμοιβαίο σεβασμό σαν προσωπικότητες και καλλιτέχνες, τελικά η συνεργασία τους δεν συνεχίστηκε. Πρόσφατες φήμες θέλουν την διαφωνία να έχει εμφανιστεί πριν το θάνατο του Proof.

### [Επεξεργασία] Η Επιτυχία

### [Επεξεργασία] Καταχρήσεις

O Mathers δεν είναι άσχετος ως προς τα ναρκωτικά και το αλκοόλ, όπως υποδηλώνει μέσα από αρκετά τραγούδια του, όπως το "Drug Ballad", το "These Drugs" (με τον D12) και το "Under the Influence". Το τραγούδι "I'm Shady" (The Slim Shady LP, 1999) περιλαμβάνει την επεξηγηματική φράση
"well, I do take pills, don't do speed
don't do crack, don't do coke
I do smoke weed, don't do smack
I do do 'shrooms, do drink beer
I just wanna make a few things clear"

Άλλα τραγούδια όμως, όπως το "Just Don't Give a Fuck", υπαινίσσονται χρήση κοκαΐνης. Εντούτοις, εξαιτίας μιας ποινή δύο ετών αστυνομικής επιτήρησης που του επιβλήθηκε το 2001, κατά τη διάρκεια της οποίας υπόκειντο σε υποχρεωτική τακτική εξέταση για χρήση ναρκωτικών, σταμάτησε εντελώς να τα χρησιμοποιεί. Αυτό υποστηρίζεται από τις αναφορές για χρήση ναρκωτικών που είχε στα τραγούδια του, οι οποίες εξαφανίστηκαν μετά το 2001, και από τα λεγόμενα του φίλου του, Proof, που δήλωσε ότι ο Mathers «συμπεριφέρεται φρόνημα». Εκείνη την εποχή άρχισε να χρησιμοποιεί ηρεμιστικά χάπια για την ανακούφιση των προβλημάτων ύπνου που αντιμετώπιζε. Το καλοκαίρι 2005, o Mathers έκανε την πρώτη περιοδεία με συναυλίες μετά από 3 χρόνια στις ΗΠΑ, την Anger Management 3 Tour και τραγούδησε μαζί με τους Lil' Jon, 50 Cent, G-Unit, D12, Obie Trice, The Alchemist και πολλούς άλλους. Ακύρωσε όμως το ευρωπαϊκό σκέλος της περιοδείας και αργότερα ανήγγειλε ότι είχε εισαχθεί σε πρόγραμμα αποτοξίνωσης και θεραπείας από τον εθισμό του σε ηρεμιστικά χάπια και φάρμακα ύπνου.

### [Επεξεργασία] Δεύτερο διαζύγιο

Ο Mathers ξαναπαντρεύτηκε την Kim στις 14 Ιανουαρίου 2006, στο Μίσιγκαν. Κουμπάρος ήταν ο παλιός φίλος και μέλος των D12, Proof, ενώ κυρία επί των τιμών ήταν η κόρη τους Hailie Mathers. Καλεσμένοι στο γάμο ήταν τα άλλα μέλη των D12, καθώς επίσης και τα μέλη της G-Unit. Η μητέρα της Kim παρευρέθηκε στο γάμο, ενώ η μητέρα του Mathers όχι. Παρόλα αυτά, σε λιγότερο από 11 εβδομάδες γάμου, το ζεύγος κατέθεσε αίτηση διαζυγίου, αναφέροντας ως αιτία "διακοπή στη σχέση γάμου" (που στο Μίσιγκαν, είναι ο μόνος λόγος που κάποιος μπορεί να δώσει ως αιτία διαζυγίου). Στις 5 Απριλίου 2006, τα νέα διέρρευσαν στην εφημερίδα Detroit Free Press και στην εκπομπή Total Request Live του MTV. Επιπλέον, κατέστη σαφές ότι Mathers είχε συνάψει σχέση με την Mariah Carey, η οποία αρνήθηκε επίσημα όσα τους καταλόγισαν τα ΜΜΕ. Ο Mathers δήλωσε ότι έβγαιναν ραντεβού για 6 με 7 μήνες αλλά "ήταν πολύ ντίβα" και για αυτό δεν προχώρησε η σχέση τους. Φήμες ήθελαν τον Eminem να έχει μια σύντομη σχέση και με την συμπρωταγωνίστρια του στην ταινία 8 Mile, Brittany Murphy, κατά το γύρισμα της ταινίας, αλλά η ίδια δεν σχολίασε ποτέ τις συγκεκριμένες θεωρίες.

### [Επεξεργασία] Πρόσφατα γεγονότα

## [Επεξεργασία] Νέα

Η Aftermath πρόσφατα κυκλοφόρησε ένα άλμπουμ με τις μεγαλύτερες επιτυχίες με τίτλο Curtain Call: The Hits, ένας συνδυασμός που καλύπτει πολλά από τα προηγούμενα εμπορικά του τραγούδια και επιπλέον έχουν προστεθεί τρία νέα μουσικά κομμάτια. Ο Mathers δήλωσε ότι θα κάνει ένα διάλειμμα από την σόλο δισκογραφία, σε καμία περίπτωση όμως δεν αποσύρεται καθώς συνεχίζει να συνθέτει μουσική με τους συναδέλφους καλλιτέχνες rap της Aftermath καθώς επίσης και με τους G-Unit rappers που βρίσκονται κάτω από την επιρροή της δικής του Shady Records επιχείρησης.

Ανακτήθηκε από "http://el.wikipedia.org../../../e/m/i/Eminem.html"

Κατηγορίες: Αμερικανοί τραγουδιστές | Γεννήσεις το 1972

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Alemannisch
- Aragonés
- العربية
- Azərbaycan
- Български
- বাংলা
- Bosanski
- Català
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Italiano
- 日本語
- 한국어
- Kurdî / كوردی
- Latina
- Lietuvių
- Latviešu
- Plattdüütsch
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Slovenščina
- Српски / Srpski
- Svenska
- ไทย
- Türkçe
- Vèneto
- Tiếng Việt
- West-Vlams
- 中文